open-index/open-wikipedia-markdown huggingface dataset:
Αλεξάντρ Μαρτίνοφ

Ο **Αλεξάντρ Μαρτίνοφ** (γεν. 12 Ιανουαρίου 1981) είναι Υπερδνειστέριος πολιτικός, πρωθυπουργός της χώρας αυτής από τις 17 Δεκεμβρίου 2016 έως τις 30 Μαΐου 2022 υπό την προεδρία του Βαντίμ Κρασνοσέλσκι.

## Βιογραφία
Ο Αλεξάντρ Μαρτίνοφ διορίστηκε πρωθυπουργός της Υπερδνειστερίας στις 17 Δεκεμβρίου 2016. Τοποθέτησε την πληρωμή των συντάξεων και των μισθών ως πρώτη προτεραιότητα της νέας κυβέρνησης, μαζί με τη φορολόγηση των εταιρειών. Υποσχέθηκε επίσης δωρεάν πρόσβαση στο δημόσιο σύστημα μεταφορών. Ξεκινώντας από τον Ιανουάριο του 2017 εξέφρασε την επιθυμία του να αντιγράψει το ρωσικό οικονομικό μοντέλο και υποστηρίζει τις σχέσεις με τη Ρωσία.

Τον Ιούλιο του 2017, άσκησε κριτική στην κίνηση της Μολδαβίας και της Ουκρανίας να ιδρύσουν κοινά σημεία τελωνειακού ελέγχου στα σύνορα με την Υπερδνειστερία. Τον Αύγουστο του 2017, ζήτησε από τις ρωσικές δυνάμεις να μην διασχίζουν υπερδνειστεριακό έδαφος κατά τη στρατιωτική παρέμβασή τους στην Ουκρανία.

Τον Οκτώβριο του 2017 ανακοίνωσε αύξηση ύψους 11% στην εθνική βιομηχανική παραγωγή.

## Δείτε επίσης

* Πρωθυπουργός της Υπερδνειστερίας
* Πολιτική της Υπερδνειστερίας

## Παραπομπές


Κατηγορία:Πρωθυπουργοί της Υπερδνειστερίας
Νανολιθογραφία

Η **νανολιθογραφία** (*Nanolithography*) είναι ένας αναπτυσσόμενος τομέας τεχνικών στη ***[[νανοτεχνολογία]]*** που ασχολείται με τη μηχανική (χάραξη, γραφή, εκτύπωση) δομών κλίμακας νανομέτρου. Ετυμολογικά, ο τεχνικός όρος, σε απλή ελληνική σημαίνει: *«μικροσκοπικό γράψιμο πάνω στην πέτρα».* 

Σήμερα, η νανολιθογραφία έχει εξελιχθεί για να καλύψει το σχεδιασμό δομών που κυμαίνονται από τη νανοκλίμακα (1nm) έως και τη μικροκλίμακα (1μm), ή κατασκευές που βρίσκονται στην περιοχή νανομέτρων. Ουσιαστικά, το πεδίο είναι παράγωγο της λιθογραφίας, καλύπτοντας μόνο σημαντικά μικρότερες δομές. Όλες οι νανολιθογραφικές τεχνικές μπορούν να χωριστούν σε δύο κατηγορίες: αυτές που *«χαράζουν μόρια»* αφήνοντας πίσω την επιθυμητή δομή και εκείνες που γράφουν άμεσα την *«επιθυμητή δομή σε μια επιφάνεια»*, παρόμοια με τον τρόπο που ένας τρισδιάστατος εκτυπωτής δημιουργεί μια δομή.

Το πεδίο της νανολιθογραφίας γεννήθηκε λόγω της ανάγκης αύξησης του αριθμού των τρανζίστορ σε ένα ολοκληρωμένο κύκλωμα προκειμένου να διατηρηθεί ο Νόμος του Μουρ. Ενώ οι λιθογραφικές τεχνικές υπάρχουν από τα τέλη του 18ου αιώνα, καμία δεν εφαρμόστηκε σε δομές νανοκλίμακας μέχρι τα μέσα της δεκαετίας του 1950. Με την εξέλιξη της βιομηχανίας ημιαγωγών, η ζήτηση για τεχνικές ικανές να παράγουν δομές μικρο- και νανο- κλίμακας αυξήθηκε στα ύψη. Η φωτολιθογραφία εφαρμόστηκε σε αυτές τις δομές για πρώτη φορά το 1958 ξεκινώντας την εποχή της νανολιθογραφίας. 

Έκτοτε, η φωτολιθογραφία έχει γίνει η πιο εμπορικά επιτυχημένη τεχνική, ικανή να παράγει μοτίβα κάτω των 100 nm. Υπάρχουν πολλές τεχνικές που σχετίζονται με τον τομέα, καθεμία από τις οποίες έχει σχεδιαστεί για να εξυπηρετεί τις πολλές χρήσεις της στον κλάδο της ιατρικής και των ημιαγωγών. Οι καινοτομίες σε αυτόν τον τομέα συμβάλλουν σημαντικά στην πρόοδο της νανοτεχνολογίας και είναι ολοένα και πιο σημαντικές σήμερα καθώς αυξάνεται η ζήτηση για μικρότερα και μικρότερα τσιπ υπολογιστών. Περαιτέρω τομείς της έρευνας ασχολούνται με φυσικούς περιορισμούς του πεδίου, τη συλλογή ενέργειας και τη φωτονική.

Έχει ποικίλες εφαρμογές στις μέρες μας (φωτοβολταϊκά, ηλεκτρονικά υλικά κ.α.).

## Παραπομπές


Κατηγορία:Νανοτεχνολογία
Παρθένιος Α΄ Αλεξανδρείας

Ο **Παρθένιος Α**' διετέλεσε Πατριάρχης Αλεξανδρείας μεταξύ των ετών 1678 και 1688. Προηγουμένως ήταν Μητροπολίτης Ναζαρέτ. Υπέστη σοβαρό τραυματισμό στον μεγάλο σεισμό του 1688 και πέθανε αργότερα το ίδιο έτος στη Σμύρνη.

## Παραπομπές


## Πηγές
* Δικτυακός τόπος Πατριαρχείου Αλεξανδρείας

Κατηγορία:Πατριάρχες Αλεξανδρείας και πάσης Αφρικής
Κολέγιο Σου

Το **Κολέγιο Σου Εφαρμοσμένων Τεχνών και Τεχνολογίας** (αγγλικά: Sault College of Applied Arts and Technology) είναι ένα δημοσίως χρηματοδοτούμενο κολέγιο στο Σου Σέιντ Μαρί του Οντάριο, στον Καναδά. Ξεκίνησε το 1965 ως το Επαγγελματικό Κέντρο του Οντάριο. Σήμερα, το Κολέγιο Σου προσφέρει ευκαιρίες πλήρους και μερικής απασχόλησης για φοιτητές σε κατηγορίες μεταδευτεροβάθμιας εκπαίδευσης, μαθητείας, επανεκπαίδευσης ενηλίκων, συνεχιζόμενης εκπαίδευσης και προγραμμάτων κατάρτισης συμβάσεων. Η εγγραφή πλήρους και μερικής απασχόλησης του Κολεγίου Σου ανέρχεται συνολικά στους 4.500 εγγεγραμμένους ετησίως.

## Ιστορία
Το φθινόπωρο του 1965, το ίδρυμα άνοιξε τις πόρτες του ως το Εκπαιδευτικό Κέντρο Σου Σέιντ Μαρί του Οντάριο (Sault Ste. Marie Ontario Vocational Centre, OVC). Παρόμοιες επαγγελματικές σχολές ξεκίνησαν στο Λονδίνο (το πλέον Κολέγιο Φάνσοου) και στην Οττάβα (το πλέον Κολέγιο Άλγκονκιν). Το 1967 η κυβέρνηση του Οντάριο ίδρυσε ένα δημόσιο σύστημα κολεγίων εφαρμοσμένων τεχνών και τεχνολογίας ως εξέλιξη του συστήματος του Εκπαιδευτικού Κέντρου του Οντάριο. Το κολέγιο ιδρύθηκε κατά τη δημιουργία του κολεγιακού συστήματος του Οντάριο. Τα κολέγια εφαρμοσμένων τεχνών και τεχνολογίας ιδρύθηκαν στις 21 Μαΐου 1965.

Το Εκπαιδευτικό Κέντρο Σου Σέιντ Μαρί του Οντάριο έγινε η Πανεπιστημιούπολη Σου του νεοσύστατου Κολεγίου Κέιμπριαν, του οποίου η κύρια πανεπιστημιούπολη βρισκόταν στο Σάντμπερι. Μια δεύτερη αποκεντρωμένη πανεπιστημιούπολη άνοιξε στο Νορθ Μπέι. Τα κολέγια απολάμβαναν άμεση δημόσια αποδοχή και υποστήριξη. Στην πραγματικότητα, η αύξηση των εγγραφών του Κέιμπριαν ήταν τόσο γρήγορη που μέσα σε μόλις πέντε χρόνια τα αποκεντρωμένα έγιναν ανεξάρτητα κολέγια. Το ανεξάρτητο Κολέγιο Σου Εφαρμοσμένων Τεχνών και Τεχνολογίας εμφανίστηκε το 1973, ενώ η πανεπιστημιούπολη του Κέιμπριαν στο Νορθ Μπέι έγινε το Κολέγιο Κάναντορ.

Το Κολέγιο Σου έχει αναπτυχθεί εξαιρετικά με τα χρόνια, προσθέτοντας προγράμματα σε όλους τους κλάδους. Τώρα ανταποκρίνονται στις μεταδευτεροβάθμιες εκπαιδευτικές ανάγκες περισσότερων από 4.500 φοιτητών μερικής και πλήρους απασχόλησης κάθε χρόνο. Το Κολέγιο Σου προσφέρει εκπαίδευση σε διάφορους τομείς όπως: Μαθητεία, Αεροπορία, Επιχειρήσεις, Κοινοτική Ενσωμάτωση μέσω Συνεργατικής Εκπαίδευσης (CICE), Κοινοτικές Υπηρεσίες, Συνεχιζόμενη Εκπαίδευση, Μαγειρική και Ξενοδοχειακές Υπηρεσίες, Τεχνολογία Μηχανικής, Γενικές Τέχνες και Επιστήμη, Προγράμματα Υγείας, Σπουδές Τεχνολογίας Πληριοφοριών, Σπουδές Δικαιοσύνης, Γλώσσα και Επικοινωνία, Μέσα και Σχεδιασμός, Εκπαίδευση στον Πολιτισμό των Ιθαγενών, Φυσικό Περιβάλλον και Υπαίθριες Σπουδές, Υπηρεσίες Αισθητικής και Σπα, Εξειδικευμένα Επαγγέλματα, Μεταφορές, και Προγράμματα Εκπαίδευσης Ναυτικής Μηχανολογίας.

Το Κολέγιο Σου μοιράζεται συχνά πηγές εισοδήματος με το Κρατικό Πανεπιστήμιο Λέικ Σουπίριορ.

## Παραπομπές


## Εξωτερικοί σύνδεσμοι
* 

Κατηγορία:Εκπαιδευτικά ιδρύματα
Κατηγορία:Οντάριο
Τζιμ Κέννεϊ

Ο **Τζέιμς Φράνσις Κέννεϊ** (αγγλ. *James "Jim" Francis Kenney*, 7 Αυγούστου 1958), είναι Αμερικανός πολιτικός, που υπηρέτησε ως 99ος Δήμαρχος της Φιλαδέλφειας από το 2015 έως το 2024. Είναι μέλος του Δημοκρατικού Κόμματος.

Επίσης, υπηρέτησε από το 1992 έως το 2015, ως Μέλος του Δημοτικού Συμβουλίου της Φιλαδέλφειας από την ευρύτερη περιφέρεια της πόλης. 

## Παραπομπές


## Εξωτερικοί σύνδεσμοι
* 

Κατηγορία:Δήμαρχοι των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Φιλαδέλφεια (Πενσυλβάνια)
Κατηγορία:Αμερικανοί πολιτικοί
Κατηγορία:Δήμαρχοι της Φιλαδέλφειας (Πενσυλβάνια)
Σαξιφραγκώδη

Τα **Σαξιφραγκώδη** (**Ρηξιπετρώδη**) (λατ. *Saxifragales*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο  Βασικά Ευδικότυλα (Eudicots). Η τάξη των Σαξιφραγκωδών περιλαμβάνει 15 οικογένειες, 112 γένη και 2600 είδη.

## Ταξινόμηση
Σύμφωνα με το σύστημα APG IV (2016) η τάξη των Σαξιφραγκωδών  περιλαμβάνει τις εξής οικογένειες:
* *[[Altingiaceae]]*
* *[[Aphanopetalaceae]]*
* *Cercidiphyllaceae* - Κερκιδιφυλλοειδή
* *[[Crassulaceae]]*
* *[[Cynomoriaceae]]*
* *[[Daphniphyllaceae]]*
* *[[Grossulariaceae]]*
* *[[Haloragaceae]]*
* *[[Hamamelidaceae]]*
* *[[Iteaceae]]*
* *[[Paeoniaceae]]*
* *[[Penthoraceae]]*
* *[[Peridiscaceae]]*
* *Saxifragaceae* - Ρηξιπετροειδή
* *[[Tetracarpaeaceae]]*

Στο παλιό σύστημα του Κρόνκουιστ η τάξη των Σαξιφραγκωδών δεν υπήρχε και οι οικογένειές της περιλαμβάνονταν στις τάξεις των Ροδωδών, Αμαμηλιδωδών και Haloragales. Όμως όπως ανακάλυψε η Ομάδα Φυλογένειας των Αγγειόσπερμων αυτές οι οικογένειες αποτελούν μια μονοφυλετική ομάδα που έχει συγγένεια με τους κλάδους των Αστεριδών και Ροδιδών.

## Παραπομπές
Οτιδήποτε αλλά απλό

***Οτιδήποτε αλλά απλό*** (Ισπανικά: *Antes muerta que Lichita*, Μετάφραση: *Θα ήμουν μάλλον νεκρή πολύ απλά*) είναι τηλενουβέλα μεξικάνικης παραγωγής του 2015. 

Πρωταγωνιστούν Μάιτε Περρόνι, Αράτ ντε λα Τόρρε, Εδουάρδο Σανταμαρίνα, Ίνγκριντ Μαρτς και Τσαντάλ Αντέρε.

## Υπόθεση
Η Λιτσίτα εργάζεται στην Iconika Ad Agency για 10 χρόνια αλλά αισθάνεται υποτιμημένη και αόρατη. Αποφασίζει να κάνει μια αλλαγή και μεταμορφώνεται από το "άβουλο κορίτσι" στη δυναμική Αλίσια. Ωστόσο, η αναρρίχηση στην κορυφή δεν είναι εύκολη και, στο δρόμο της, αντιμετωπίζει καταστάσεις που δοκιμάζουν τον χαρακτήρα και τις αξίες της.

## Καστ
*Μάιτε Περρόνι ως *Αλίσια "Λιτσίτα" Γκουιτέρρες Λόπεζ*
*Εδουάρδο Σανταμαρίνα ως *Αγούστο ντε Τολέδο ι Μονδραγόν*
*Αράτ ντε λα Τόρρε ως *Ρομπέρτο Ντουάρτε*
*Ίνγκριντ Μαρτς ως *Λουσιάνα ντε Τολέδο ι Μονδραγόν Ιριμπάρεν*
*Τσαντάλ Αντέρε ως *Σάντρα Μαδαριάγα*
*Μανουέλ "Φλάκο" Ιμπάνιες ως *Ιγνάσιο "Νάτσο" Γκουτιέρρες Λαντέρος*
*Λους Ελένα Γκονσάλες ως *Χεσούσα "Τσουτσέτ" Ουριέτα*
*Μακάρια ως *Φάτιμα Γκαρσία*
*Γκαμπριέλα Πλάτας ως *Μπεατρίς Κασαμπλάνκα ντε ντε Τολέδο ι Μονδραγόν*
*Πάμπλο Βαλεντίν ως *Γκουμάρο Σάντσεζ*
*Ρομπέρτο Μπλαντόν ως *Ραφαέλ ντε Τολέδο ι Μονδραγόν*
*Σερλίν ως *Μαργαρίτα "Μάγος" Γκουτιέρρες Λόπεζ*
*Έντι Βίλαρντ ως *Αλεχάντρο "Άλεξ" ντε Τολέδο ι Μονδραγόν Κασαμπλάνκα*
*Πατρίσιο Μπρογκέτι ως *Νέστορ Ακόστα*
*Ρικάρδο Φάστλιχ ως *Ελίας Μέρτσαντ*
*Φελίπε Νάχερα ως *Μαρσέλο Λαγομαρσίνο*
*Μόνικα Αγιός ως *Βαλέρια Ιριμπάρεν χηρ. ντε ντε Τολέδο ι Μονδραγόν*
*Γουέντι Γκονσάλες ως *Μπρίσα Πατσέκο*
*Ντιέγο ντε Ερίκε ως *Μπραούλιο Μονκάδα*
*Άνα Πάουλα Μαρτίνες ως *Χιμένα Γκουιτέρρες Λόπεζ*
*Βανέσα Ντίας ως *Ντάφνε ντε Τολέδο ι Μονδραγόν Κασαμπλάνκα*
*Πατρίσιο ντε λα Γκάρσα ως *Ματέο Ντουάρτε Ουρίμπε*
*Χάνα Ραλούι ως *Βένους Ροδρίγκες*
*Λουίς Ραμό Ορόσκο ως *Ελ Βιχιλάντε*
*Κάρλα Καρδόνα ως *Μάρτα ντε Βιδάλ*
*Ίλσε Ικέδα ως *Ιβόν*
*Ρεμπέκα Γουκόν ως *Ιβέτ*
*Οσβάλντο Σαράτε ως *Χεράρδο "Ελ Τζέρις"*
*Εστρέγια Σολίς ως *Πάουλα*
*Ιβάν Νεβελίτσκι ως *Ντράκο*
*Σίλβια Πασκέλ ως *Έλσα Λόπεζ ντε Γκουτιέρρες*

**Γκεστ εμφανίσεις**
*Ρομπέρτο Σεν ως *Έκτορ Οντιβέρος*
*Φερνάντο Λαρανιάγα ως *Πράκτορας της API #3*
*Χοσέ Μαρία Νέγρι ως *Μακάριο Σαντιγιάνα, Πράκτορας της API #1*
*Ρομπέτο Ντ'Αμίκο ως *Πράκτορας της API #2*
*Γκονσάλο Πένια ως *Άνχελ Βιδάλ*
*Μαρκ Τάτσερ ως *Λουίς Αλταμιράνο*
*Γκαμπριέλ Σότο ως *Σαντιάγο ντε λα Βέγα*
*Πατρίσια Ναβιδάδ ως *Μαρλένε Γκάρμπο*
*Ντομίνικα Παλέτα ως *Σέιλα Ουρίμπε Λασκάνο*

## Βραβεία
Η Τηλενουβέλα βραβεύτηκε με τα εξής βραβεία:
*5 Βραβεία TvyNovelas (Πρωταγωνίστρια, Νεαρή Ηθοποιός, Σηκνοθεσία, Καστ, Τηλενουβέλα Πολλαπλής-πλατφόρμας)
*1 Βραβείο Juventud (Αγαπημένη Πρωταγωνίστρια)
*1 Βραβείο Bravo (Παιδική Ηθοποιός)
*1 Βραβείο Copa Televisa (Τηλενουβέλα)
*1 Βραβείο TV Adicto Golden (Φινάλε της Κυριακής)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Βελιουόνα

Η **Βελιουόνα** (λιθουανικά: *Veliuona*, σαμογιτικά: *Veliouna*, πολωνικά: *Wielona*, γερμανικά: *Wehlonen*) είναι οικισμός του Διαμερίσματος του Γιουρμπάρκας, στην Κομητεία του Ταουραγκέ, στα δυτικά της Λιθουανίας. Κατά την εθνική απογραφή του 2011, αριθμούσε πληθυσμό 726 κατοίκων. Ο οικισμός βρίσκεται σε κοντινή απόσταση του ποταμού Νέμουνας, ενώ, παράλληλα, αποτελεί έδρα της ομώνυμης σενιούνιγια.

## Ιστορία
Η Βελιουόνα, επίσης αναφερόμενη ως *Γιουνιγκέντα*, αναφέρεται για πρώτη φορά το 1291, εντός του χρονικού του Πέτρου του Ντούισμπουργκ, ενώ είναι κυρίως γνωστή ως ο τόπος ταφής του μέγα δούκα Γκεντιμίνας. Παλαιάς χρονολογίας εκκλησία, ανεγερθείσα υπό τον Βυτάουτας τον Μέγα το 1421, ανακατασκευάστηκε και επεκτάθηκε περαιτέρω το 1636. Μεταξύ του 1501 και του 1506, η Βελιουόνα έλαβε το δίκαιο του Μαγδεβούργου από τον Μέγα Δούκα της Λιθουανίας και Βασιλέα της Πολωνίας, Αλέξανδρο Γιαγκελόν.

Κατά τον 18ο αιώνα, η Βελιουόνα ενσωματώθηκε εντός των εδαφών του πρίγκιπα Γιόζεφ Πονιατόβσκι, ενώ κατά τον 19ο αιώνα ενσωματώθηκε εντός των εδαφών της οικογένειας Ζαλέβσκι. Τον Ιούνιο του 1941, ένα *[[Einsatzgruppen]]* αποτελούμενο από Γερμανούς στρατιώτες και Λιθουανούς δωσίλογους προχώρησε στο φόνο περίπου πενήντα Εβραίων κατοίκων του οικισμού, στο πλαίσιο μαζικών εκτελέσεων.

## Φωτοθήκη


File:Veliuona.jpg|Άποψη της Βελιουόνα από τα δυτικά.
File:Lithuania Veliuona Gediminas tomb.jpg|Άποψη αναθηματικής πλάκας προς τιμήν του Γκεντιμίνας.
File:Veliuona vytautas.jpg|Άποψη μνημείου προς τιμήν του Βυτάουτας του Μέγα.
File:Veliuona in 19c.jpg|Άποψη της Βελιουόνα κατά τον 19ο αιώνα.


## Παραπομπές


Κατηγορία:Οικισμοί στη Λιθουανία
Μαριάννα Κορομηλά

Η **Μαριάννα Κορομηλά** (γεν. 1949, Αθήνα) είναι Ελληνίδα συγγραφέας. 

## Βιογραφία
Γεννήθηκε στην Αθήνα το 1949. Το 1966 άρχισε να παρουσιάζει νεανικά προγράμματα στον κρατικό ραδιοφωνικό σταθμό. Έχει εργαστεί ως ξεναγός, ενώ ταυτόχρονα σπούδαζε ιστορία και φιλοσοφία στο Παρίσι. Το 1975 επανήλθε μετά από μια διακοπή στις ραδιοφωνικές εκπομπές, ενώ μέχρι σήμερα έχει παρουσιάσει πάνω από 2.000 εκπομπές ιστορικής θεματολογίας. Μέσω της πολιτιστικής εταιρείας "Πανόραμα" έχει οργανώσει εκατοντάδες σεμινάρια, διαλέξεις και άλλες δράσεις από το 1985.

Έχει γράψει διάφορα βιβλία ιστορικού ενδιαφέροντος, μεταξύ άλλων τα ακόλουθα:

* *Οι Έλληνες στη Μαύρη Θάλασσα* (1991, επανέκδοση με συμπληρώσεις 2001)
* *Αθηναϊκή περιπέτεια* (Αθήνα, 1980)
* *Πόντος-Ανατολία* (1989)
* *1453, Η ύστατη αγωνία της Βυζαντινής Πρωτεύουσας* (1992)
* *Θρακική τοπογραφία* (1994)
* *Ευτυχισμένος που έκανε το ταξίδι του Οδυσσέα* (1988, επανέκδοση με συμπληρώσεις 2005)
**Η Μαρία των Μογγόλων* (2009)

## Παραπομπές


Κατηγορία:Ελληνίδες συγγραφείς
Τερέσα Τάνκο Κορδοβές ντε Ερρέρα

Η **Τερέσα Τάνκο Κορδοβές ντε Ερρέρα** (ισπανικά: *Teresa Tanco Cordovez de Herrera*, 1859 — 1946) ήταν Κολομβιανή πιανίστα και συνθέτρια.

## Βιογραφία
Η Τερέσα Τάνκο, γόνος ευκατάστατης οικογένειας, γεννήθηκε το 1859. Έλαβε προνομιακή εκπαίδευση, ενώ έλαβε τη μουσική παιδεία της πλησίον του Βισέντε Βάργας δε λα Ρόσα (1833-1891).

Σε ηλικία 15 ετών μετέβη στο Παρίσι, όπου και συνέχισε τις σπουδές της στο πλευρό του Ριτέρ, συμμετέχοντας, μεταξύ άλλων, σε ένα μάθημα στο οποίο συνάντησε και υπήρξε συμμαθήτρια με τον Καμίγ Σαιν-Σανς.
Το 1882, ταξίδευσε συνοδευόμενη από την αδερφή της στην Ευρώπη, ενώ, παράλληλα, πραγματοποίησε τις πρώτες ζωντανές εμφανίσεις της στο Παρίσι, στη Σαλ Πλεγιέλ, αποσπώντας θετικές κριτικές.

Ήταν παντρεμένη με τον Αλεχάντρο Ερρέρα.

Απεβίωσε στη Μπογοτά, το 1946.

## Εργογραφία
μικρογραφία|αριστερά|Σχέδιο φιλοτεχνημένο από την Ελένα Τάνκο δε Γκόμες για την πρεμιέρα της θαρθουέλας ''Similia Similibus''.
Συνέθεσε μουσικά έργα για φωνή, ιερά άσματα, καθώς και μία θαρθουέλα. 
* *Similia Similibus *, θαρθουέλα βασισμένη σε κείμενο του Κάρλος Σάενς Ετσεβερρία, γραμμένη ως δώρο γενεθλίων προς τον πατέρα της το 1883
* *L'Aube (las tres de la mañana)*, πόλκα
* *La primavera*, *Souvenir de Royar*, *Cigüeñas*, βαλς
* *Jesu dulce*, για α καπέλλα φωνή
* *Ecce Panis*, για α καπέλλα φωνή
* *Tamtum ergo*, για α καπέλλα φωνή

## Παραπομπές


Κατηγορία:Κολομβιανοί μουσικοί
Δημήτρης Κουκουλίτσιος

Ο ***Δημήτρης Κουκουλίτσιος*** (Λάρισα, 1960 - Θήβα, 6 Σεπτεμβρίου 1979)  ήταν Έλληνας ποδοσφαιριστής και ένα από τα μεγαλύτερα ταλέντα της δεκαετίας του 1970. Στην επαγγελματική του καριέρα αγωνίστηκε μόνο για την ομάδα της πατρίδας του την ΑΕΛ από το 1975 έως το 1979. Έγινε επαγγελματίας στην νεαρή ηλικία των 15 ετών και πήρε μέρος σε 119 αγώνες, σημειώνοντας 22 γκολ. Κατά τη διάρκεια αυτής της περιόδου, ήταν μέλος των εθνικών ομάδων U-17, U-19 και U-21 της Ελλάδας.

## Βιογραφία
Ο Δημήτρης Κουκουλίτσιος άρχισε να παίζει επαγγελματικά ποδόσφαιρο σε ηλικία μόλις 15 ετών στη Λάρισα και έγινε αρχηγός της Εθνικής ομάδας Νέων που το 1978 κέρδισε το Βαλκανικό Κύπελλο μέσα στη Τουρκία. Συνήθως αγωνιζότανε στη θέση του ακραίου ή μέσου επιθετικού.

Ο Κουκουλίτσιος πέθανε σε αυτοκινητιστικό δυστύχημα στη Θήβα στις 6 Σεπτεμβρίου 1979 σε ηλικία 19 ετών, μαζί με τον συμπαίκτη του Δημήτρη Μουσιάρη, ο οποίος ήταν και ο οδηγός του αυτοκινήτου την μέρα που έγινε το δυστύχημα. Στο αυτοκίνητο επίσης επέβαινε και ο Γιάννης Βαλαώρας  ο οποίος επέζησε και έγινε ένας από τους καλύτερους ποδοσφαιριστές όλων των εποχών της ΑΕΛ.

Προς τιμήν των δύο αδικοχαμένων ποδοσφαιριστών της ΑΕΛ, ο Δήμος Λαρισαίων διοργανώνει επί αρκετά χρόνια το ποδοσφαιρικό τουρνουά, «Κουκουλίτσιος-Μουσιάρης», ενώ το γήπεδο που έχει έδρα ο Τοξότης Λάρισας ο οποίος αγωνίζεται στα τοπικά ερασιτεχνικά πρωταθλήματα της ΕΠΣ Λάρισας. πήρε την ονομασία των δύο παιδιών «Δημήτρη Κουκολίτσιου-Δημήτρη Μουσιάρη».

## Παραπομπές


Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Πανεπιστήμιο του Ντουμπρόβνικ

Το** Πανεπιστήμιο του Ντουμπρόβνικ **(Κροατικά: Sveučilište u Dubrovniku, Λατινικά: University Studiorum Ragusina) είναι ένα δημόσιο πανεπιστήμιο που βρίσκεται στο Ντουμπρόβνικ της Κροατίας. Έχει τις ρίζες της σε διάφορα διαδοχικά ιδρύματα αφιερωμένα στη διδασκαλία της ναυτικής μηχανικής και της ναυτικής αρχιτεκτονικής. Το 1996, σε αναγνώριση των θαλάσσιων παραδόσεων της πόλης, ιδρύθηκε το πολυτεχνείο της σχολής και αργότερα έλαβε το πλήρες πανεπιστημιακό καθεστώς το 2003. Το πανεπιστήμιο από τότε έχει διαφοροποιήσει τα μαθήματά του, αλλά οι ναυτικές επιστήμες παραμένουν η παραδοσιακή τους δύναμη.

## Ιστορία

Η υψηλή εκπαίδευση και η επιστημονική εργασία έχουν τις ρίζες τους στο μακρινό παρελθόν. Αυτό ισχύει ιδιαίτερα για τις ναυτικές, τις κοινωνικές και τις φυσικές επιστήμες. Για παράδειγμα, ο Beno Kotruljević, του Ντουμπρόβνικ, έγραψε τέσσερα βιβλία το 1458 για το εμπόριο και έναν τέλειο έμπορο, που εκδόθηκαν στη Βενετία το 1573, και ήταν το πρώτο έργο του είδους του. Υπάρχει επίσης ο Nikola Sorgojević, ένας πολίτης της Δημοκρατίας του Ντουμπρόβνικ (Respublica Ragusii, 1358–1816), ο πρώτος Κροάτης που έγραψε ένα βιβλίο για την πλοήγηση (δημοσιεύθηκε το 1574). Οι Ιησουίτες ίδρυσαν το Collegium Ragusinum το 1624, το οποίο μετατράπηκε σε δημόσιο ίδρυμα υψηλής μάθησης όπου μελετήθηκαν οι τέχνες και οι φυσικές επιστήμες. Αυτό το ίδρυμα παρείχε εκπαίδευση στον Ruđer Bošković, τον πιο επιφανή Κροάτη επιστήμονα και τον ιδρυτή της δυναμικής θεωρίας των ατόμων, ο οποίος συνέχισε τις διδακτορικές του σπουδές στη Ρώμη. Η Γερουσία της Δημοκρατίας του Ντουμπρόβνικ επέτρεψε στους νεαρούς αριστοκράτες να μελετήσουν τη ναυσιπλοΐα και το εμπόριο, και να εφαρμόσουν τις επαγγελματικές τους γνώσεις όταν ταξιδέψουν έξω από την Αδριατική Θάλασσα.

## Παραπομπές


Κατηγορία:Πανεπιστήμια στην Κροατία
Βαντίμ Κρασνοσέλσκι

Ο **Βαντίμ Νικολάγιεβιτς Κρασνοσέλσκι** (ρωσικά: Вади́м Никола́евич Красносе́льский, γεν. 14 Απριλίου 1970) είναι Υπερδνειστέριος πολιτικός ο οποίος είναι ο 3ος και σημερινός Πρόεδρος της Υπερδνειστερίας. Προηγουμένως ήταν μέλος του Ανωτάτου Συμβουλίου της Υπερδνειστερίας από την έβδομη επαρχία, έκτος πρόεδρος του Ανωτάτου Συμβουλίου και έβδομος υπουργός Εσωτερικών. Έχει σπουδάσει νομικά στο Κρατικό Πανεπιστήμιο Πριντνεστροβιάν, αποφοιτώντας το 2002. 

Στις προεδρικές εκλογές του 2016 εξελέγη πρόεδρος με ποσοστό 62% των ψήφων, νικώντας τον απερχόμενο πρόεδρο Εβγένι Σεφτσούκ. Ορκίστηκε και ανέλαβε καθήκοντα στις 27 Δεκεμβρίου 2016.

Στις προεδρικές εκλογές του Δεκεμβρίου του 2021, επανεξελέγη με ποσοστό 87%. 

## Παραπομπές


Κατηγορία:Πρόεδροι της Υπερδνειστερίας
Αικατερίνη της Γαλλίας (1378-1388)

Η **Αικατερίνη** (4 Φεβρουαρίου 1378 - Νοέμβριος 1388) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε κόμισσα του Μονπανσιέ. 

## Βιογραφία
Γεννήθηκε στο Παρίσι και ήταν το μικρότερο παιδί του Κάρολου Ε΄ της Γαλλίας και της Ιωάννας των Βουρβόνων, κόρης του Πέτρου Α΄ δούκα του Μπουρμπόν· οι γονείς της ήταν ήταν εξαδέλφια. Αδέλφια της ήταν ο Κάρολος ΣΤ΄ της Γαλλίας και ο Λουδοβίκος δούκας της Ορλεάνης. Η μητέρα της απεβίωσε όταν γεννήθηκε η Αικατερίνη. Ο πατέρας της, βαθιά λυπημένος για την απώλεια της συζύγου του, απεβίωσε δύο έτη μετά.

Ο αδελφός της, ο Κάρολος ανήλθε στον θρόνο της Γαλλίας το 1380, όταν η Αικατερίνη ήταν μόλις δύο ετών. Κατά τη διάρκεια της βασιλείας του, ο Κάρολος ΣΤ΄ υπέφερε από παράνοια, που είχε κληρονομήσει από τη μητέρα του. 

## Οικογένεια
Η Αικατερίνη παντρεύτηκε το 1386 (σε ηλικίας 8 ετών) το βρέφος Ιωάννη των Βαλουά κόμη του Μονπανσιέ. Δεν είχαν παιδιά, λόγω της μικρής ηλικίας του ζευγαριού. Η Αικατερίνη απεβίωσε σε παιδική ηλικία (10 ετών), όπως πολλά από τα αδέλφια της.

## Πρόγονοι





## Παραπομπές


Κατηγορία:Γάλλοι του 14ου αιώνα
Κατηγορία:Πριγκίπισσες της Γαλλίας
Κατηγορία:Οίκος των Βαλουά
Χαμηλό Κέχρου Ροδόπης

Το **Χαμηλό** είναι μικρό ορεινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Το Χαμηλό βρίσκεται προς τα όρια της Ελλάδας με τη Βουλγαρία και τα όρια της Περιφερειακής Ενότητας Ροδόπης με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 520 μέτρων σε απόσταση 57 χιλιομέτρων (οδικώς) ΒΑ. από τη Φιλλύρα (έδρα του δήμου), 69 χιλιομέτρων Α.-ΒΑ. από την Κομοτηνή και περίπου 4 χιλιομέτρων ΒΑ. από τον Κέχρο. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης και θεωρείται οικισμός Μπεκτασήδων μουσουλμάνων όπου κάθε χρόνο διοργανώνεται το θρησκευτικό έθιμο της θυσίας (κουρμπάνι) που όμως η ιστορία του δεν είναι γνωστή. 
Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 84 κατοίκους. Οι απογραφές πληθυσμού είναι:

## Σημείωση
Στη Ροδόπη και το δήμο Μαρωνείας - Σαπών υπάρχει ο συνώνυμος οικισμός Χαμηλό.

## Παραπομπές


Κατηγορία:Χωριά της περιφερειακής ενότητας Ροδόπης
Χαμηλό
Κατηγορία:Δήμος Αρριανών
Αναστασία Γκολοβίνα

Η **Αναστασία Γκολοβίνα** (*Anastasia Golovina*, βουλγαρικά: Анастасия Головина, 1850-1933), επίσης γνωστή ως Αναστασία Νικολάου Μπερλάντσκυ-Γκολοβίνα (*Anastassya Nikolau Berladsky-Golovina*) και ως Ατανασία Γκολοβίνα (*Atanasya Golovina*) ήταν η πρώτη Βουλγάρα γυναίκα γιατρός.

## Βιογραφία
Γεννήθηκε στο Κισινάου. Αποφοίτησε από τη Σορβόννη το 1878, όπου υποστήριξε τη διδακτορική διατριβή της "Ιστολογική εξέταση των τοιχωμάτων των αρτηριών", η οποία προκάλεσε τον θαυμασμό του επιστήμονα Ζαν Σαρκότ. Ήταν η πρώτη Βουλγάρα γυναίκα που αποφοίτησε από πανεπιστήμιο.

Εργάστηκε σε νοσοκομεία και σχολεία και ως ψυχίατρος ενώ είχε ειδίκευση στις εσωτερικές ασθένειες. Είχε συνάψει συμβόλαια με προοδευτικούς και επαναστατικούς κύκλους στη Βουλγαρία και τη Ρωσία στα μέσα της δεκαετίας του 1870.

## Περαιτέρω μελέτη
* Kalchev, K. (1996): “Dr Anastasia Golovina. Edna zabravena balgarka” [Dr. Anastasya Golovina. A Forgotten Bulgarian Woman]. Veliko Tarnovo.



Κατηγορία:Βούλγαροι ιατροί
Εκατερίνα Ζαχάριεβα

Η **Εκατερίνα Σπάσοβα Γέτσεβα-Ζαχάριεβα** (, 8 Αυγούστου 1975) είναι Βουλγάρα πολιτικός που υπηρετείως ως Επίτροπος για τις Startups, την Έρευνα και την Καινοτομία της Ευρωπαϊκής Ένωσης.

Στο παρελθόν, έχει υπηρετήσει ως Υπουργός Εξωτερικών της Βουλγαρίας και ως προσωρινή αναπληρώτρια Πρωθυπουργός και υπουργός Τοπικής Ανάπτυξης της Βουλγαρίας.

## Βιογραφικά Στοιχεία
Η Ζαχάριεβα γεννήθηκε στο Πάζαρτζικ το 1975. Κατά την διάρκεια της δευτεροβάθμιας φοίτησής της απέκτησε άπταιστη γνώση της γερμανικής γλώσσας και μετά σπούδασε νομική στο Πανεπιστήμιο του Πλόβντιφ, όπου συνέχισε με μεταπτυχιακές σπουδές πάνω στο ίδιο αντικείμενο. Εργάστηκε ως δικηγόρος μέχρι το 2003. Μετά έγινε νομική σύμβουλος στο Υπουργείο Περιβάλλοντος και Νερού. Το 2007 έγινε διευθύντρια στις Νομικές, Διοικητικές και Κανονιστικές Υπηρεσίες.

Εισήλθε στην πολιτική το 2009 και έγινε υπουργός Τοπικής Ανάπτυξης υπό την κυβέρνηση του Ρόζεν Πλεβνέλιεφ. Όταν ο Πλεβνέλιεφ έγινε πρωθυπουργός της Βουλγαρίας, την επέλεξε για την θέση της μιας εκ των δυο αναπληρωτών πρωθυπουργών από τον Μάρτιο έως τον Μάιο 2013. Έγινε προσωρινή αναπληρώτρια πρωθυπουργός υπό την κυβέρνηση του Μαρίν Ράικοφ στο βουλγαρικό κοινοβούλιο. Το 2013 έγινε Υπουργός Τοπικής Ανάπτυξης. Από τις 18 Δεκεμβρίου 2015 μέχρι τις 27 Ιανουαρίου 2017 υπηρέτησε ως Υπουργός Δικαιοσύνης. Στις 4 Μαΐου 2017 έγινε Υπουργός Εξωτερικών της Βουλγαρίας.

## Παραπομπές


Κατηγορία:Βούλγαροι ηθοποιοί
Κατηγορία:Βουλγάρες γυναίκες πολιτικοί
Κατηγορία:Υπουργοί της Βουλγαρίας
Κατηγορία:Βούλγαροι νομικοί
Τζέι Ίνσλι

Ο **Τζέι Ρόμπερτ Ίνσλι** (αγγλικά: *Jay Robert Inslee*, 9 Φεβρουαρίου 1951), είναι Αμερικανός πολιτικός και δικηγόρος, που υπηρέτησε ως 23ος Κυβερνήτης της Ουάσινγκτον από το 2013 έως το 2025. Είναι μέλος του Δημοκρατικού Κόμματος. 

Υπηρέτησε επίσης, ως Μέλος της Βουλής των Αντιπροσώπων των ΗΠΑ για την 4η περιφέρεια (1993-1995) και την 1η περιφέρεια (1999-2012) της Ουάσινγκτον, καθώς και ως Μέλος της Βουλής των Αντιπροσώπων της Ουάσινγκτον από την 14η περιφέρεια από το 1989 έως το 1993. 

Ήταν υποψήφιος για το χρίσμα του Δημοκρατικού Κόμματος, για το αξίωμα του Προέδρου των ΗΠΑ, στις προεδρικές εκλογές του 2020. 

## Παραπομπές


Κατηγορία:Κυβερνήτες της Ουάσινγκτον
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Μέλη της Βουλής των Αντιπροσώπων (ΗΠΑ)
Στάμεν Γκριγκόροβ

Ο **Στάμεν Γκριγκόροβ** (*Stamen Gigov Grigorov*, βουλγαρικά: Стамен Гигов Григоров, 27 Οκτωβρίου 1878 – 27 Οκτωβρίου 1945) ήταν Βούλγαρος γιατρός και μικροβιολόγος. Ανακάλυψε τον βάκυλο *[[Lactobacillus delbrueckii subsp. bulgaricus|Lactobacillus bulgaricus]]*, που χρησιμοποιείται στην παρασκευή του γιαουρτιού.

## Βιογραφία

Γεννήθηκε στο χωριό Studen Izvor (σημασία "Κρύα Άνοιξη"), του δήμου Τραν, της επαρχίας Πέρνικ της Βουλγαρίας. Ολοκλήρωσε τη δευτεροβάθμια εκπαίδευση στις φυσικές επιστήμες στο Μονπελιέ της Γαλλίας και στην ιατρική στη Γενεύη της Ελβετίας. Το 1905, σε ηλικία 27 ετών, ο Γκριγκόροβ προχώρησε στην ανακάλυψη για την οποία έγινε ευρέως γνωστός. Στο μικροβιολογικό εργαστήριο του καθηγητή Léon Massol στη Γενεύη, ανακάλυψε ότι ένα συγκεκριμένο συστατικό του βάκιλου είναι η βάση για το γιαούρτι. Ως αναγνώριση, το συστατικό αυτό ονομάστηκε από την επιστημονική κοινότητα *[[Lactobacillus bulgaricus]]*.

Στα μέσα της δεκαετίας του 1950, η κρατική εταιρεία παρασκευής γιαουρτιού συνδύασε και προώθησε μια συγκεκριμένη μίξη βακτηριακών συστατικών για να δημιουργήσει ένα "επίσημο βουλγαρικό γιαούρτι". Αυτή η μίξη συνεχίζει να εξάγεται στους παραγωγούς γιαουρτιού σε πολλές χώρες.

Πέρα από την ανακάλυψη του *Lactobacillus bulgaricus*, ο Γκριγκόροβ συνείσφερε στη δημιουργία μιας θεραπείας για τη φυματίωση το 1906, μαζί με τον Αλμπέρ Καλμέτ. Αυτή η θεραπεία χρησιμοποιούσε ως βάση τους μύκητες της πενικιλίνης. Μέσω των επιστημονικών πειραμάτων σε εργαστηριακά ζώα κι αργότερα σε ανθρώπους ασθενείς, ο Γκριγκόροβ απέδειξε τα θεραπευτικά αποτελέσματα των μυκήτων της πενικιλίνης στη θεραπεία της φυματίωσης.

Ο Γκριγκόροβ πέθανε στις 27 Οκτωβρίου 1945, στα 67α γενέθλιά του.

## Κληρονομιά
Ο *Παγετώνας Γκριγκόροβ* στη Νήσο Μπράμπαντ στο Αρχιπέλαγος Πάλμερ της Ανταρκτικής πήρε το όνομά του από τον Πάλμερ Γκριγκόροβ.

Στις 27 Οκτωβρίου 2020, ο Γκριγκόροβ τιμήθηκε από την Google με το Google Doodle της ημέρας.

## Παραπομπές

* В началото бе родовата памет... Десет години утвърждаване. Фондация "Д-р Стамен Григоров", София, 2005. Университетско издателство "Св. Климент Охридски".  [In the Beginning Was the Family Memory... Ten Years of Confirmation. "Dr. Stamen Grigorof" Foundation, Sofia, 2005. Universitetsko izdatelstvo "Sv. Kliment Ohridski"]

Κατηγορία:Βούλγαροι ιατροί
Βασιλική της Γλυφάδας

Η **Βασιλική της Γλυφάδας** είναι πρώην χριστιανικός ναός στη Γλυφάδα, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται σε κοντινή απόσταση της ακτής της Γλυφάδας, πλησίον της Λεωφόρου Ποσειδώνος.

## Ιστορία και περιγραφή
Ανεγερθείσα κατά τη διάρκεια του 5ου αιώνα, η συγκεκριμένη βασιλική, πλάτους 15,72 μέτρων, αποτελείτο από τρία κλίτη με νάρθηκα. Οι κιονοστοιχίες οι οποίες χώριζαν τα τρία κλίτη ήσαν συνδεδεμένες μεταξύ τους μέσω χαμηλού ύψους τοιχίου. Το δάπεδο του νάρθηκα, του κεντρικού κλίτους, καθώς και του ιερού, ήταν καλυμμένο με μαρμάρινες πλάκες. Μεταξύ του 6ου και του 7ου αιώνα, η βασιλική καταστράφηκε, ενώ, στη συνέχεια, αντικαταστάθηκε από μικρότερου μεγέθους χριστιανικό ναό, ο οποίος δεν περιελάμβανε παρά μόνον το κεντρικό κλίτος της αρχικής κατασκευής.

## Παραπομπές


## Πηγές

* 
* 

Κατηγορία:Κτίρια και κατασκευές στην Αθήνα
Κατηγορία:Αρχαιολογικοί τόποι στην Ελλάδα
Κατηγορία:Βασιλικές στην Ελλάδα
Ιωάννα Β΄ της Ωβέρνης

Η **Ιωάννα Β΄**, γαλλ.: Jeanne ΙΙ comtesse d' Auvergne et Boulogne, (1378 - π.1424) από τον Οίκο του Ωβέρν, ήταν κόμισσα του Ωβέρν και του Μπουλόν από το 1394 έως το 1424. Έγινε γνωστή για τη διάσωση της ζωής του ανιψιού τού συζύγου της, Καρόλου ΣΤ΄ της Γαλλίας, κατά τη διάρκεια του καταστροφικού *Χορού των Φλεγομένων Ανδρών*. 

## Βιογραφία
Ήταν κόρη του Ιωάννη Β΄ κόμη του Ωβέρν & Μπουλόν (απεβ. 1394) και της Αλιενόρ ντε Κομένζ. Ο πάππος τής Ιωάννας, ο Ιωάννης Α΄ κόμης του Ωβέρν & Μπουλόν, ήταν θείος της βασίλισσας Ιωάννας (συζύγου του Ιωάννη Β΄), προηγούμενης κόμισσας του Ωβέρν & Μπουλόν (ως Ιωάννας Α΄). Ο πάππος της Ιωάννης Α΄ κληρονόμησε τις κομητείες, όταν ο μικρανιψιός του -ο γιος της Ιωάννας Α΄ από έναν προηγούμενο γάμο, ο Φίλιππος Α΄ δούκας της Βουργουνδίας- απεβίωσε χωρίς απογόνους. Η μητέρα της Ιωάννας Β΄ ήταν απόγονος του Πέτρου Β΄ λατίνου αυτοκράτορα της Κωνσταντινούπολης, εγγονού του Λουδοβίκου ΣΤ΄ της Γαλλίας.

Το 1389 η Ιωάννα παντρεύτηκε τον Ιωάννη δούκα του Μπερρύ, γιο του Ιωάννη Β΄ της Γαλλίας, του οποίου η πρώτη σύζυγος είχε αποβιώσει το προηγούμενο έτος.   Δεν απέκτησαν τέκνα.

### O ρόλος της στον ''Χορό των Φλεγομένων''
Στην ηλικία των δεκαπέντε, η Ιωάννα Β΄ ήταν παρούσα στον περίφημο *Χορό των Φλεγομένων Ανδρών*, που έδωσε η βασίλισσα Ισαβέλλα, σύζυγος του Καρόλου ΣΤ΄ (ανιψιού του δούκα του Μπερρύ) στις 28 Ιανουαρίου 1393. Κατά τη διάρκεια αυτού ο βασιλιάς και πέντε ευγενείς ντυμένοι ως άγριοι, φορώντας "κοστούμια από λινό ύφασμα ραμμένα στο σώμα τους και εμποτισμένα με ρητινώδες κερί ή πίσσα για να κρατήσουν ένα κάλυμμα από ξεφτισμένη κάνναβη", προχώρησαν για να χορέψουν αλυσοδεμένοι μαζί. Κάποια στιγμή ο βασιλιάς χωρίστηκε από τους άλλους και πήγε προς τη δούκισσα, που αστειευόμενη αρνήθηκε να τον αφήσει να φύγει, μέχρι να της πει το όνομά του. Όταν ο αδελφός του Καρόλου ΣΤ΄, ο Λουδοβίκος Α΄ δούκας της Ορλεάνης, έβαλε κατά λάθος φωτιά στους άλλους χορευτές, η Ιωάννα Β΄ τύλιξε τον βασιλιά στις φούστες της, προστατεύοντάς τον από τις φλόγες και έσωσε τη ζωή του. 

### Κόμισσα του Ωβέρν
Μετά το τέλος του πατέρα της το 1394, η Ιωάννα Β΄ έγινε κόμισσα του Ωβέρν & Μπουλόν. Η Ιωάννα Β΄ χήρεψε μετά το τέλος του δούκα του Μπερύ το 1416. Λίγο μετά παντρεύτηκε τον Γεώργιο του Λα Τρεμουάιγ. Ωστόσο, δεν απέκτησαν παιδιά και μετά το τέλος της, το 1424, οι κομητείες πέρασαν στην εξαδέλφη της, τη Μαρία Α΄ του Ωβέρν.

## Οικογένεια
Παντρεύτηκε πρώτα το 1389 τον Ιωάννη των Βαλουά δούκα του Μπερρύ.

Το 1416 απεβίωσε ο Ιωαννης και σύντομα μετά η Ιωάννα Β΄ έκανε 2ο γάμο, με τον Γεώργιο των Λα Τρεμουάλ μεγάλο Θαλαμηπόλο (Chamberlain) του Καρόλου Ζ΄ της Γαλλίας. Δεν απέκτησε απογόνους από τους γάμους της.

## Πρόγονοι

## Σημειώσεις

## Βιβλιογραφικές αναφορές
* Echols, Anne and Marty Williams, *Anotot Index of Medieval Women*, Markus Weiner Publishing Inc., 1992.
* 978-1136775185  
* *The Encyclopædia Britannica*, Τόμος 3, Ed. Hugh Chisholm, 1911.

Κατηγορία:Γάλλοι του 14ου αιώνα
Κατηγορία:Κόμητες της Ωβέρνης
Κατηγορία:Δούκισσες του Μπερί
Κατηγορία:Γαλλίδες κόμισσες
Χαράδρα Ροδόπης

Η **Χαράδρα** είναι ορεινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Η Χαράδρα βρίσκεται στα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 550 μέτρων, βορειοδυτικά της κορυφής Χαράκωμα (υψόμετρο 1.065 μέτρα) ενώ στα δυτικά του περνάει ο χείμαρρος Κούνιας που καταλήγει στον Ερυθροπόταμο. Το χωριό απέχει 30 χιλιόμετρα ΒΑ. από τα Αρριανά (έδρα του δήμου), 64 χιλιόμετρα Α.-ΒΑ. από την Κομοτηνή και 60 χιλιόμετρα Β. από την Αλεξανδρούπολη. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης και οι κάτοικοι του ασχολούνται κυρίως με την κτηνοτροφία ενώ τα σπίτια του που είναι πέτρινα ακολουθούν την αρχιτεκτονική της περιοχής. 
Ως οικισμός αναφέρεται επίσημα το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 113 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Ροδόπης
Χαράδρα
Κατηγορία:Δήμος Αρριανών
Λόρι Λάιτφουτ

Η **Λόρι Ελέιν Λάιτφουτ** (αγγλ. *Lori Elaine Lightfoot*, 4 Αυγούστου 1962), είναι Αμερικανίδα πολιτικός και δικηγόρος, που υπηρέτησε ως η 56η Δήμαρχος του Σικάγου από το 2019 μέχρι το 2023. Είναι μέλος του Δημοκρατικού Κόμματος. Στις εκλογές του 2023 για δήμαρχο του Σικάγου, η Λάιτφουτ δεν κατάφερε να περάσει στον δεύτερο γύρο αφού συγκέντρωσε μόνο το 16.81% καθιστώντας την ως την πρώτη δήμαρχο του Σικάγου που έχασε την επανεκλογή εδώ και 40 χρόνια.  

Προηγουμένως, είχε εργαστεί ως δικηγόρος, συνεργάτης της αστυνομίας του Σικάγου (2002-2004), καθώς και βοηθός του Εισαγγελέα του Βόρειου Ιλινόι (1996-2002).

Είναι η πρώτη ομοφυλόφιλη Αφροαμερικανή δήμαρχος του Σικάγου. 

## Παραπομπές


## Εξωτερικοί σύνδεσμοι
* 

Κατηγορία:Δήμαρχοι των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί δικηγόροι
Κατηγορία:Αμερικανοί πολιτικοί
Κατηγορία:ΛΟΑΤ πρόσωπα από τις ΗΠΑ
Κατηγορία:Αφροαμερικανοί
Κατηγορία:ΛΟΑΤ Χριστιανοί
Πύργος UniCredit

Ο **Πύργος UniCredit** (ιταλ. *Torre UniCredit*) είναι ουρανοξύστης 31 ορόφων στο Μιλάνο. Με ύψος 231 μέτρα είναι το υψηλότερο κτήριο σε ολόκληρη την Ιταλία. Η κατασκευή του, που άρχισε το 2009, κόστισε περίπου 2,1 δισεκατομμύρια € και οι υποδομές του έως το 2015 2,7 δισεκατομμύρια €.

Το κτήριο σχεδιάσθηκε από τον Αργεντινό αρχιτέκτονα Σέζαρ Πέλλι σε μεταμοντέρνο ρυθμό και έφθασε στο πλήρες ύψος του στις 15 Οκτωβρίου 2011, όταν προστέθηκε το αρχιτεκτονικό βέλος στην κορυφή. Ο Πύργος στεγάζει την έδρα της μεγαλύτερης τράπεζας της Ιταλίας, της UniCredit, και αποτελεί μέρος μιας ευρύτερης αναπτύξεως νέων οικιστικών και επιχειρηματικών δομών στην περιοχή Πόρτα Νουόβα του Μιλάνου, κοντά στον σιδηροδρομικό σταθμό Πόρτα Γκαριμπάλντι. Ο Πύργος UniCredit ήρθε όγδοος στον διαγωνισμό για το Βραβείο Emporis του 2012 (έτος κατά το οποίο ο Πύργος άρχισε να χρησιμοποιείται), μια διάκριση που απονέμεται σε ουρανοξύστες με τον καλύτερο αισθητικό και λειτουργικό σχεδιασμό. Τα επίσημα εγκαίνια έγιναν μόλις στις 11 Φεβρουαρίου 2014.

Ο Πύργος της Allianz, επίσης στο Μιλάνο, με ύψος 209 μέτρα, παραμένει το κτήριο με τον υψηλότερο χρηστικό όροφο σε όλη την Ιταλία, καθώς ο Πύργος UniCredit έχει τον τελευταίο όροφο σε ύψος μόλις 145 μέτρων.

## Το βέλος
Το αρχιτεκτονικό βέλος στην κορυφή του Πύργου είναι καλυμμένο ολόκληρο με LED, και εκτός από τον σταθερό νυκτερινό φωτισμό του μπορεί να πάρει διαφορετικό χρώμα ανάλογα με την περίσταση. Π.χ. κατά τα Χριστούγεννα του 2013 φωτίσθηκε πράσινο ώστε να θυμίζει χριστουγεννιάτικο δέντρο, ενώ τη νύκτα 14 προς 15 Ιουνίου 2014 φωτίσθηκε κόκκινο για την επέτειο των 150 ετών από την ίδρυση του Ιταλικού Ερυθρού Σταυρού. Συχνότερα φωτίζεται με τον συνδυασμό χρωμάτων της ιταλικής σημαίας, ενώ το βράδυ της 14ης Νοεμβρίου 2015 το βέλος φωτίσθηκε για πρώτη φορά με τα χρώματα της γαλλικής σημαίας, σε φόρο τιμής για τα 129 θύματα των τρομοκρατικών επιθέσεων της προηγούμενης νύκτας στο Παρίσι.

## Παραπομπές


Κατηγορία:Κτίρια και κατασκευές στο Μιλάνο
UniCredit
Κατηγορία:Τραπεζικά κτίρια
Warner Classics

Η **Warner Classics** είναι το τμήμα της Warner Music Group που ασχολείται με την κλασική μουσική. Η εταιρεία ξεκίνησε να διανέμει δίσκους υπό την επωνυμία «Warner Classics» από το 1991. Θυγατρικές της είναι η Erato Records, η Teldec Records και η NVC Arts. Η εταιρεία έχει την έδρα της στη Γαλλία και έχει αναλάβει τη μουσική διανομή για τις εταιρείες Lontano Records και Finlandia Records.

## Εξωτερικοί σύνδεσμοι

* Επίσημη ιστοσελίδα

Κατηγορία:Δισκογραφικές εταιρείες κλασικής μουσικής
Χλόη Ροδόπης

Η **Χλόη** είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφικά - ιστορικά στοιχεία
Η Χλόη βρίσκεται στα σύνορα Ελλάδας με Βουλγαρία και στα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 720 μέτρων και πολιτισμικά, όπως όλα του Κέχρου, ανήκει στα Πομακοχώρια της Ροδόπης. Το 1918 ο βούλγαρος ακαδημαϊκός Λιούμπομιρ Μίλετιτς καταγράφει το χωριό ως πομακικό, αποτελούμενο από 180 οικογένειες. Απέχει 45 χιλιόμετρα ΒΑ. από τη Φιλλύρα (έδρα του δήμου), 66 χιλιόμετρα ΒΑ. από την Κομοτηνή και 80 χιλιόμετρα Β. από την Αλεξανδρούπολη. Αξιοθέατα είναι το πέτρινο μονότοξο γεφύρι λίγο πριν το χωριό, τα ερείπια δύο παραδοσιακών νερόμυλων και το παλιό τζαμί της που είναι διακοσμημένο με ξυλόγλυπτους δοκούς. Τον  Ιούνιο κάθε χρόνου διοργανώνεται σε λιβάδι της περιοχής η γιορτή των Μπεκτασήδων μουσουλμάνων "Κιρκ Κουρμπάν" με αγώνες πάλης, στους οποίους συμμετέχουν Έλληνες, Βούλγαροι και Τούρκοι παλαιστές.

## Διοικητικά - πληθυσμιακά στοιχεία
Ως οικισμός αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 απογράφονται 330 κάτοικοι αν και πολλοί από αυτούς έχουν μετακινηθεί στην Κομοτηνή, στο Κηκίδιο ή "Μικρή Χλόη" και στο Μεγάλο Δουκάτο. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Χλόη
Κατηγορία:Δήμος Αρριανών
Νίκη Λάρισας

Η **Νίκη** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Νίκη βρίσκεται προς τα όρια με την Περιφερειακή Ενότητα Μαγνησίας, δυτικά της λίμνης Κάρλα σε υψόμετρο 55 μέτρα. Το χωριό απέχει περίπου 28 χλμ. ΝΑ. από την Λάρισα και 26 χλμ. Α.-ΝΑ. από την Νίκαια (έδρα του δήμου). Γνωστό και ως «Χατζομπάσι» έως το 1918 το χωριό ήταν μεταξύ των παρακάρλιων οικισμών. Στην απογραφή του 2011 το χωριό είχε πληθυσμό 277 κατοίκων.

## Παραπομπές


Κατηγορία:Δήμος Κιλελέρ
Κατηγορία:Χωριά της περιφερειακής ενότητας Λάρισας
Μικρό Πιστό Ροδόπης

Το **Μικρό Πιστό** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 45 μέτρων.

## Γεωγραφικά - ιστορικά στοιχεία
Το Μικρό Πιστό βρίσκεται προς τα όρια του πρώην νομού με την Περιφερειακή Ενότητα Έβρου, σε απόσταση 12 χιλιόμετρα Ν. από την Φιλλύρα (έδρα του δήμου), 24 χιλιόμετρα Α.-ΝΑ. από την Κομοτηνή και 47 χιλιόμετρα ΒΔ. από την Αλεξανδρούπολη. Είναι κτισμένο στην ανατολική άκρη του κάμπου Ροδόπης (Κομοτηνής) με χωράφια αρδεύσιμα επίπεδα και εύφορα, ανάμεσα στα χωριά Αρίσβη (Δ.), Σάπες (ΝΑ.), Αρριανά (Α.-ΒΑ.). Στη βόρεια και δυτική άκρη του χωριού περνάει ο ποταμός Φιλιουρής (ή Λίσσος) ενώ νότια, σε απόσταση περίπου 2,5 χιλιόμετρα, η ΕΟ Κομοτηνής - Αλεξανδρούπολης.

Το 1998 κοντά στο χωριό πραγματοποιήθηκε ανασκαφή, που αποκάλυψε εργαστήριο βυζαντινών εφυαλωμένων κεραμικών, το οποίο χρονολογήθηκε στον 13ο αιώνα και του οποίου το σήμα κατατεθέν ήταν ένας χαραγμένος οκτώπλευρος πλεκτός κόμπος, είτε ως ο κύριος είτε ως συμπληρωματικός διακοσμητικός. Βρέθηκε μεγάλος αριθμός ημιτελών και ολοκληρωμένων ειδών τα οποία μπορούν να ταξινομηθούν ως απλά μονοχρωματικά προϊόντα, είδη με εφαρμοσμένη βαμμένη διακόσμηση και προϊόντα από *sgraffito*, με το *thelatter* να είναι η μεγαλύτερη ομάδα.

## Διοικητικά - πληθυσμιακά στοιχεία
Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Μικρού Πιστού που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 391 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Μικρο Πιστο
Κατηγορία:Δήμος Αρριανών
Βασιλική της Σταμάτας

Η **Βασιλική της Σταμάτας** είναι πρώην χριστιανικός ναός στη Σταμάτα, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται επί του λόφου της Μυγδαλέζας, στη Σταμάτα.

## Ιστορία και περιγραφή
Ανεγερθείσα μεταξύ των τελών του 5ου και των αρχών του 6ου αιώνα, η συγκεκριμένη παλαιοχριστιανική βασιλική, πλάτους 15,55 μέτρων, αποτελείτο από τρία κλίτη με νάρθηκα, καθώς και προσκτίσματα, μεταξύ των οποίων και ένα βαπτιστήριο.

Ως πιθανή χρονολογία καταστροφής της συγκεκριμένης κατασκευής, έχει προταθεί η περίοδος μεταξύ των τελών του 7ου και των αρχών του 8ου αιώνα, κατά τη διάρκεια της οποίας, λόγω των σλαβικών και αραβικών επιδρομών, η πλειονότητα των ελληνικών μνημείων χρονολογούμενων από την παλαιοχριστιανική περίοδο κατεστράφησαν.

Κατά τη διάρκεια του 11ου αιώνα, τμήμα του κεντρικού κλίτους ανακατασκευάστηκε και μετατράπηκε σε εκκλησία, ενώ ο περίγυρος χώρος της χρησιμοποιήθηκε ως κοιμητήριο από τον τοπικό πληθυσμό.

Κατά τα τέλη του 19ου αιώνα, η ύπαρξη της τελευταίας αυτής εκκλησίας αναφέρεται, υπό την ονομασία *Αγία Παρασκευή* ή *Άγιος Νικόλαος*.

Το 1988, ένα κιβωτιόσχημος δίδυμος τάφος, διακοσμημένος με έναν σταυρό, καθώς και αναπαραστάσεις πτηνών και επιγραφές προσευχής υπέρ της σωτηρίας της ψυχής των νεκρών, ανακαλύφθηκε στη συγκεκριμένη τοποθεσία, κατά τη διάρκεια αρχαιολογικών ανασκαφών οι οποίες πραγματοποιήθηκαν από την Α΄ Εφορεία Βυζαντινών Αρχαιοτήτων, ο οποίος, το 1996, μεταφέρθηκε στο Βυζαντινό και Χριστιανικό Μουσείο. Στις 28 Ιουλίου 2018, ο συγκεκριμένος τάφος υπήρξε θύμα βανδαλισμού, καθώς και άλλα αντικείμενα τα οποία εκτίθεντο εκείνη την ημέρα.

## Παραπομπές


## Πηγές

* 
* 

Κατηγορία:Κτίρια και κατασκευές στην Αττική
Κατηγορία:Αρχαιολογικοί τόποι στην Ελλάδα
Κατηγορία:Βασιλικές στην Ελλάδα
Βασιλική των Σπάτων

Η **Βασιλική των Σπάτων** είναι πρώην χριστιανικός ναός στα Σπάτα, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται στη θέση Σκύμπτη, σε κοντινή απόσταση των Σπατών.

## Ιστορία και περιγραφή
Ανεγερθείσα κατά τη διάρκεια του 5ου αιώνα, η συγκεκριμένη παλαιοχριστιανική βασιλική, πλάτους 15,40 μέτρων, αποτελείτο από τρία κλίτη με δύο νάρθηκες, καθώς και ένα πρόσκτισμα, ανεγερθέν κατά μήκος του εξωτερικού τμήματος του τοιχώματος της βόρειας πλευράς. Η λιτότητα ορισμένων εκ των αρχιτεκτονικών στοιχείων του, όπως το δάπεδο του κεντρικού κλίτους, το οποίο ήταν καλυμμένο με πήλινες πλάκες, είναι πιθανό να αποτελούν ένδειξη, είτε μίας πρώιμης χρονολογίας κατασκευής, προγενέστερης εκείνης της Βασιλικής της Βραυρώνας, είτε μίας επιθυμίας πιστότητας ως προς την χριστιανική παράδοση.

## Παραπομπές


## Πηγές

* 
* 

Κατηγορία:Κτίρια και κατασκευές στην Αττική
Κατηγορία:Αρχαιολογικοί τόποι στην Ελλάδα
Κατηγορία:Βασιλικές στην Ελλάδα
Βασιλική του Πόρτο Ράφτη

Η **Βασιλική του Πόρτο Ράφτη** είναι πρώην χριστιανικός ναός στο Πόρτο Ράφτη, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται στο βόρειο τμήμα των ακτών του κόλπου του Πόρτο Ράφτη, σε κοντινή απόσταση της παραλίας.

## Ιστορία και περιγραφή
Ανεγερθείσα μεταξύ του 5ου και του 6ου αιώνα και αφιερωμένη στην Αγία Κυριακή, η συγκεκριμένη παλαιοχριστιανική βασιλική αποτελείτο από τρία κλίτη. Λειτούργησε ως εκκλησία γειτονικού κοιμητηρίου, όπου αριθμός νεκρικών κτερισμάτων χρονολογούμενων από την περίοδο μεταξύ του 4ου και του 6ου αιώνα ανακαλύφθηκαν κατά τη διάρκεια αρχαιολογικών ανασκαφών οι οποίες πραγματοποιήθηκαν στη συγκεκριμένη τοποθεσία. Βάσει του σημαντικού αριθμού αρχαιολογικών ευρημάτων τα οποία ανευρέθηκαν στα περίχωρα της συγκεκριμένης τοποθεσίας, μεταξύ των οποίων θέρμες, κατοικίες ή νομισματικά ευρήματα, φαίνεται πως η συγκεκριμένη κατασκευή αποτελούσε μέρος ακμάζοντος οικισμού χρονολογούμενου από την παλαιοχριστιανική περίοδο.

## Παραπομπές


## Πηγές

* 

Κατηγορία:Εκκλησίες στην Αττική
Κατηγορία:Αρχαιολογικοί τόποι στην Ελλάδα
Κατηγορία:Βασιλικές στην Ελλάδα
Γκοτζίλα (ταινία, 1998)

O **Γκοτζίλα** (αγγλικά: *Godzilla*) είναι μια αμερικανική ταινία του 1998 που σκηνοθετήθηκε και συνέγραψε ο Ρόλαντ Έμεριχ. Είναι ένα reimagining της σειράς Godzilla του Toho, είναι η 23η ταινία στο franchise και η πρώτη ταινία Godzilla που γυρίστηκε πλήρως από ένα στούντιο του Χόλιγουντ. Στην ταινία πρωταγωνιστούν οι Μάθιου Μπρόντερικ, Ζαν Ρενό, Μαρία Πιτίλο, Χανκ Αζάρια, Κέβιν Ντάν, Μαίκλ Λέρνερ και Χάρι Σίρερ. Η ταινία είναι αφιερωμένη στον Τομογιούκι Τανάκα, συν-δημιουργό και παραγωγό διαφόρων ταινιών Godzilla , που πέθανε τον Απρίλιο του 1997. Στην ταινία, οι αρχές ερευνούν και πολεμούν ένα τεράστιο τέρας που μεταναστεύει στη Νέα Υόρκη για να φωλιάσει τα νεογνά του.

Τον Οκτώβριο του 1992, η TriStar Pictures ανακοίνωσε σχέδια για την παραγωγή μιας τριλογίας ταινιών με τον Godzilla . Τον Μάιο του 1993, οι Τεντ Έλιοτ και Τέρι Ρόσιο προσελήφθησαν για να γράψουν το σενάριο. Τον Ιούλιο του 1994, ο Ζαν Ντε Μποντ ανακοινώθηκε ως σκηνοθέτης. Ωστόσο, ο Ντε Μποντ εγκατέλειψε το έργο τον Δεκέμβριο του 1994 λόγω δημοσιονομικών διαφορών και ο Emmerich προσλήφθηκε τον Μάιο του 1996 για να σκηνοθετήσει και να συν-γράψει ένα νέο σενάριο με τον παραγωγό Ντιν Ντέβλιν. Τα κύρια γυρίσματα ξεκίνησαν τον Μάιο του 1997 και έληξαν τον Σεπτέμβριο του 1997.

Το Godzilla κυκλοφόρησε θεατρικά στις 20 Μαΐου 1998 κι έλαβε αρνητικές κριτικές, ενώ απέφερε 379 εκατομμύρια δολάρια παγκοσμίως σε σύγκριση με προϋπολογισμό παραγωγής, που ήταν μεταξύ 130-150 εκατομμυρίων $ και το κόστος μάρκετινγκ, που ήταν 80 εκατομμυρίων $. Παρά το κέρδος, θεωρήθηκε απογοήτευση στο box office.Αυτό είχε ως αποτέλεσμα, οι προγραμματισμένες συνέχειες να ακυρωθούν και τελικά να προκύψει μια σειρά κινουμένων σχεδίων βασισμένη στην συγκεκριμένη ταινία. Το 2004, ο Toho άρχισε να παρουσιάζει τις νέες εμφανίσεις του Godzilla του TriStar ως " Zilla ", με μόνο τις εμφανίσεις του στην ταινία του 1998 και στην εκπομπή κινουμένων σχεδίων να διατηρούν τα δικαιώματα πνευματικής ιδιοκτησίας / εμπορικό σήμα Godzilla.

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

Κατηγορία:Ταινίες του 1998
Κατηγορία:Αμερικανικές ταινίες επιστημονικής φαντασίας
Κατηγορία:Godzilla (ταινίες)
Κατηγορία:Ιαπωνόφωνες ταινίες
Κατηγορία:Γαλλόφωνες ταινίες
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στη Χαβάη
Κατηγορία:Ταινίες παραγωγής TriStar Pictures
Κατηγορία:Ταινίες σε σκηνοθεσία Ρόλαντ Έμεριχ
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στο Νιου Τζέρσεϊ
Κατηγορία:Reboots ταινιών
Κατηγορία:Ταινίες σε σενάριο Τεντ Έλιοτ
Κατηγορία:Ταινίες σε σενάριο Τέρι Ρόσιο